CELEX: 32017R1787
Language: lt
Date: 2017-06-12 00:00:00
Title: 2017 m. birželio 12 d. Komisijos deleguotasis reglamentas (ES) 2017/1787, kuriuo dėl tiesioginio valdymo lėšų paskirstymo integruotos jūrų politikos ir bendros žuvininkystės politikos tikslams iš dalies keičiamas Europos Parlamento ir Tarybos reglamentas (ES) Nr. 508/2014

4.10.2017   
            
            
               LT
            
            
               Europos Sąjungos oficialusis leidinys
            
            
               L 256/1
            
         KOMISIJOS DELEGUOTASIS REGLAMENTAS (ES) 2017/1787
   2017 m. birželio 12 d.
   kuriuo dėl tiesioginio valdymo lėšų paskirstymo integruotos jūrų politikos ir bendros žuvininkystės politikos tikslams iš dalies keičiamas Europos Parlamento ir Tarybos reglamentas (ES) Nr. 508/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 508/2014 dėl Europos jūrų reikalų ir žuvininkystės fondo ir kuriuo panaikinami Tarybos reglamentai (EB) Nr. 2328/2003, (EB) Nr. 861/2006, (EB) Nr. 1198/2006 bei (EB) Nr. 791/2007 ir Europos Parlamento ir Tarybos reglamentas (ES) Nr. 1255/2011 (1), ypač į jo 14 straipsnio 4 dalį.
   kadangi:
   
               (1)
            
            
               Reglamente (ES) Nr. 508/2014 numatytas priemonių, kurios padeda siekti integruotos jūrų politikos ir bendros žuvininkystės politikos tikslų, finansavimas;
            
         
               (2)
            
            
               Reglamento (ES) Nr. 508/2014 VI antraštinėje dalyje nustatytos priemonės, kurios gali būti Sąjungos finansuojamos pagal tiesioginio valdymo principą;
            
         
               (3)
            
            
               Reglamento (ES) Nr. 508/2014 III priede nustatytas tiesioginio valdymo lėšų paskirstymas konkretiems integruotos jūrų politikos ir bendros žuvininkystės politikos tikslams, išdėstytiems to reglamento 82 ir 85 straipsniuose;
            
         
               (4)
            
            
               pagal Reglamentą (ES) Nr. 508/2014 finansuojamų priemonių programavimo laikotarpis yra 2014–2020 m. Pasibaigus tretiems programavimo laikotarpio metams ir atsižvelgiant į patirtį, įgytą iki šiol įgyvendinant veiksmus įvairiose išlaidų srityse, matyti, kad kai kuriose srityse atsirado neatitikimų tarp lėšų paskirstymo tinkamumo ir Reglamento (ES) Nr. 508/2014 III priede nustatytų procentinių dalių;
            
         
               (5)
            
            
               kol kas šiuos neatitikimus buvo galima išspręsti taikant Reglamento (ES) Nr. 508/2014 14 straipsnio 3 dalį. Tame straipsnyje Komisijai leidžiama kiekvienu atveju nukrypti nuo orientacinių procentinių dalių ne didesne nei 5 % finansinio paketo vertės suma;
            
         
               (6)
            
            
               pagal Reglamento (ES) Nr. 508/2014 14 straipsnio 4 dalį Komisijai suteikiami įgaliojimai priimti deleguotuosius aktus, kuriais koreguojamos to reglamento III priede nustatytos procentinės dalys;
            
         
               (7)
            
            
               kad turimos lėšos likusiu programavimo laikotarpiu būtų kuo geriau panaudotos ir kad susijusiais veiksmais būtų kuo labiau prisidėta prie Reglamento (ES) Nr. 508/2014 82 ir 85 straipsniuose nustatytų tikslų įgyvendinimo, būtina pakoreguoti to reglamento III priede nustatytą orientacinį lėšų paskirstymą;
            
         
               (8)
            
            
               todėl Reglamentas (ES) Nr. 508/2014 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 508/2014 III priedas pakeičiamas šio reglamento priedo tekstu.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. birželio 12 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 149, 2014 5 20, p. 1.
   
      PRIEDAS
      „
            III PRIEDAS
            
               ORIENTACINIS VI ANTRAŠTINĖS DALIES I IR II SKYRIUOSE NUMATYTŲ LĖŠŲ PASKIRSTYMAS 82 IR 85 STRAIPSNIUOSE IŠDĖSTYTIEMS TIKSLAMS
                (1)
            
            82 straipsnyje nustatyti tikslai:
            
                        1.
                     
                     
                        Integruoto jūrų ir pakrančių reikalų valdymo plėtojimas ir įgyvendinimas – 6 %
                     
                  
                        2.
                     
                     
                        Tarpsektorinių iniciatyvų vystymas – 24 %
                     
                  
                        3.
                     
                     
                        Parama tvariam ekonomikos augimui, užimtumui, inovacijoms ir naujoms technologijoms – 17 %
                     
                  
                        4.
                     
                     
                        Jūrų aplinkos apsaugos skatinimas – 5 %
                     
                  85 straipsnyje nustatyti tikslai:
            
                        1.
                     
                     
                        Mokslinių rekomendacijų pagal BŽP rinkimas, tvarkymas ir sklaida – 11 %
                     
                  
                        2.
                     
                     
                        Konkrečios kontrolės ir vykdymo užtikrinimo priemonės pagal BŽP – 11 %
                     
                  
                        3.
                     
                     
                        Savanoriški tarptautinėms organizacijoms skirti įnašai – 13 %
                     
                  
                        4.
                     
                     
                        Patariamosios tarybos ir komunikacinė veikla pagal BŽP ir IJP – 7 %
                     
                  
                        5.
                     
                     
                        Rinkos tyrimas, įskaitant elektroninių rinkų kūrimą, – 6 %
                     
                  “
      
         (1)  Procentinės dalys taikomos 14 straipsnyje nurodytai sumai, išskyrus asignavimą pagal 92 straipsnį.